लुटियन्स दिल्ली

लुटियन्स दिल्ली हे भारतातील नवी दिल्ली मधील एक क्षेत्र आहे. याचे नाव ब्रिटीश वास्तुविशारद सर एडविन लुटियन्स (१८६९-१९४४) यांच्या नावावर ठेवण्यात आले आहे, जे ब्रिटीश राजवटीच्या काळात बहुतेक वास्तुशिल्प रचना आणि इमारतींसाठी जबाबदार होते. यामध्ये ल्युटियन्स बंगला झोन (LBZ) देखील समाविष्ट आहे.

दिल्लीचे वास्तुविशारद सर एडविन लुटियन्स यांनी राष्ट्रपती भवन इस्टेटीमध्ये (व्हाइसरॉय हाऊस इस्टेट) ४ बंगल्यांची रचना केली; आता हे बंगले मदर तेरेसा क्रिसेंट (तेव्हाचे नाव : विलिंग्डन क्रिसेंट) वर आहेत. लुटियन्स यांनी व्हाईसरॉयच्या घराची रचना करण्याव्यतिरिक्त, मोठ्या सरकारी इमारतींची रचना केली आणि शहर नियोजनात देखील त्यांचा सहभाग होता. 

सर हर्बर्ट बेकर, ज्यांनी सचिवालय इमारती (उत्तर आणि दक्षिण ब्लॉक) ची रचना देखील केली होती, त्यांनी तत्कालीन किंग जॉर्ज अव्हेन्यू (सचिवालयाच्या दक्षिणेकडील)येथे  उच्च पदस्थ अधिकाऱ्यांसाठी बंगल्यांची रचना केली होती. वास्तुविशारदांच्या समूहाचे इतर सदस्यांमध्ये रॉबर्ट टोर रसेल देखील होते, ज्यांनी कॅनॉट प्लेस, जनपथवरील पूर्व आणि पश्चिम न्यायालये, तीन मूर्ती हाऊस (पूर्वी फ्लॅगस्टाफ हाऊस म्हणून ओळखले जात होते), सफदरजंग विमानतळ (पूर्वीचे विलिंग्डन एअरफील्ड), इर्विन अॅम्फीथिएटर ( मेजर ध्यानचंद राष्ट्रीय स्टेडियम असे नामांतर) आणि अनेक सरकारी घरे,  विल्यम हेन्री निकोल्स, सीजी ब्लॉमफिल्ड, एफबी ब्लॉमफिल्ड, वॉल्टर सायक्स जॉर्ज, आर्थर गॉर्डन शूस्मिथ आणि हेन्री मेड या वास्तू बांधल्या.

संदर्भ 

नवी दिल्ली